**Isabella Marie "Bella" Swan** (hiljem **Bella Cullen**) on peategelane "Videviku" romaanisarjas, mille autor on Stephenie Meyer. Kogu "Videviku" sari, mis koosneb romaanidest "Videvik", "Noorkuu", "Päikesevarjutus" ja "Koidukuma", on peamiselt jutustatud Bella vaatepunktist. "Videviku" sarja filmides kehastab teda näitleja Kristen Stewart.

"Videviku" saagas kolib Bella oma isakoju Forksi, kus ta kohtub salapärase Cullenite perekonnaga ning armub perepoeg Edward Cullenisse. Peagi avastab Bella, et Cullenite perekond koosneb vampiiridest. Teises romaanis "Noorkuu" lahkub Edward koos Bella ja oma perega Forksist, et Bellat vampiirimaailma eest kaitsta. Jacob Black lohutab Bellat, kes on tõsiselt vaevatud ja mures. "Päikesevarjutuse" lõpus kihlub Bella Edwardiga ning nad abielluvad "Koidukumas". Bella jääb lapseootele. Tema lapse ebahariliku olemuse tõttu Bella peaaegu sureb sünnitusel. Bella elu päästmiseks muudab Edward ta vampiiriks. Bella ja Edward otsustavad oma lapsele nimeks panna Renesmee Cullen.

Tegelaskuju kontseptsioon ja loomine
------------------------------------

Bella tegelaskuju sündis pärast seda, kui autor Stephenie Meyer oli ärganud unenäost, kus ta nägi unes kahte inimest metsa vahel vestlemas. Üks neist oligi Bella, kellel tol ajal veel nime ei olnud, autoril oli vaid kujutlus temast. *"Mulle meeldis see unenägu nii väga, et ma kartsin seda unustada, misjärel tõusin kohe voodist ja läksin otse arvuti taha kirjutama nii palju, kui ma sellest unenäost mäletasin."* Mitte ühelgi selle romaani tegelaskujul ei olnud algselt nime. *"Ma ei tahtnud kaotada seda unistust, mis mul tegelaskujude vastu oli tekkinud. Nime "Isabella" kasuks otsustasin veidi aega hiljem, kui olin tegelaskujuga nii palju aega koos veetnud, et hakkasin teda armastama justkui oma tütart. Inspireerituna oma armastusest selle tegelaskuju vastu, andsin tegelaskujule nime "Isabella", mille olin plaaninud hoida hoopis oma tütre jaoks."* 

Bella positiivset vastuvõttu Forksis, tema uues koolis ning eriti tema populaarsust meestegelaskujude seas on romaanis ja filmis kujutatud, kuna ka saaga autori võtsid kaastudengid ülikooli minnes samamoodi hästi vastu. Bella tegelaskuju sarnaneb Charlotte Brontë romaani nimitegelase Jane Eyre'iga. Autori sõnul on põhjus selles, et "Videviku" romaan sai paljuski mõjutusi just sellest romaanist.

Bella Swani tegelaskuju "Videviku" sarjas
-----------------------------------------

### "Videvik"

"Videvik" räägib 17-aastasest tüdrukust Bellast, kes kolib ära oma ema kodust Phoenixist, et minna elama oma isa juurde tema sünnilinna Forksi. Seal hakkab temas peagi huvi äratama õpilane Edward Cullen. Bella elu päästes ilmutab Edward enda ebainimlikke võimed. Bella saab oma perekonnasõbralt Jacob Blackilt teada, et libahuntide legendi kohaselt on Cullenite perekond vampiirid. Lõpuks tunnistab ka Edward Bellale tõe, et tema perekond on tõepoolest vampiirid. Edward hoiatab Bellat, et ta temast eemale hoiaks, sest muidu on tema elu pidevalt ohus. Bella armastus ja kindlustunne Edwardi vastu on aga nii suur, et ta eirab Edwardi hoiatusi. Ent Cullenite perekonnaga väljasõidule minnes, saab Bellast sadistliku vampiiri, Jamesi, märklaud. Oma perekonna abiga õnnestub Edwardil Bella Jamesi käest ära päästa. Bella avaldab pärast seda soovi saada ka ise vampiiriks, kuid Edward ei ole sellega nõus.

### "Noorkuu"

"Noorkuu" algab Bella kaheksateistkümnenda sünnipäevaga. Ta näeb unes, kuidas ta näeb välja palju vanem kui Edward, tema poiss-sõber. Sünnipäevapidustuste ajal Cullenite pool lõikab Bella kinki avades paberiservaga näppu. Edwardi vend Jasper hakkab instinktiivselt janunema Bella vere järele, teda peaaegu rünnates, kuid ta peatatakse. Edward saab aru, et nende suhe paneb Bella elu ohtu. Bella kaitsmiseks veenab Edward Bellat, et ta ei armastada teda enam, ja kolib oma perega ära, jättes Bella kuudeks südamevalu ja masendusega üksi.

Et rahustada oma mures isa, läheb Bella koolisõbra Jessicaga kinno. Seal läheneb ta hoolimatult ohtlikuna näivate meeste juurde väljaspool baari ja avastab siis, et ta kuuleb adrenaliini kõrgele tõustes Edwardi häält. Meeleheitest Edwardi häält jälle kuulda, otsib Bella pidevalt ohtu. Ta veenab Jacob Blacki kahte vana mootorratast parandama ning teda nendega sõitma õpetama. Nende sõprus kasvab ning Jacob tunnistab oma tundeid Bella vastu, kuigi Bella tema tunnetele ei vasta. Kui vampiir Lauren üritab Bellat rünnata ja tappa, päästab Bella kari suuri hunte. Hiljem saab Bella teada, et Jacob ja teised hõimuliikmed on kujumuutjad, kes suudavad end muuta huntideks, et inimesi vampiiride eest kaitsta. Bella avastab, et vampiir Victoria on tagasi Forksis, et Bellat tappa kättemaksuks Jamesi surma eest.

Edwardi hääle kuulmiseks hüppab Bella kaljult alla ja peaaegu upub, kuid Jacob päästab ta. Edward pärast valesti mõistmist arvab, et Bella sooritas enesetapu. Ta läheb Itaaliasse, et Volturitele teha ettepanek ta ära hävitada, näidates end päevavalguse ajal inimestele, mille tulemusel ta sureks. Alice naaseb Forksi ja avastab, et Bella on elus. Nad lähevad koos Itaaliasse, et Edwardit enesehukkamisest päästa, mis neil ka õnnestub. Edward, Alice ja Bella viiakse Volturite ette. Kuna Bella teab vampiiridest, tahab Volturi teda tappa, kuid Alice kinnitab, et ta on näinud nägemust, kuidas Bellast saab vampiir. Kuna enamik inimesi ei tea vampiiride olemasolust, ähvardab Volturi Bella tappa, kui ta peatselt vampiiriks ei muutu. Koju jõudnuna ütleb Edward Bellale, et ta ei ole kunagi lõpetanud teda armastamast ning, et ta lahkus Forksist kuna arvas, et saab nii Bellat kaitsta. Ta vabandab sellepärast ja küsib Bellalt andestust, mille Bella kohe ka vastu võtab. Bella, eesmärgiga saada vampiiriks, otsustab, et Edwardi pere peaks tema saatuse üle hääletama. Kõik peale Rosalie ja Edwardi hääletavad selle poolt, et Bellat muuta. Edward lubab Bella ise vampiiriks muuta, kui vastutasuks lubab Bella Edwardile temaga abielluda.

### "Päikesevarjutus"

"Päikesevarjutuses" jätkub draama Bella ja Edwardi suhte vahel. Edward selgitab, et talle on vastumeelne Bella vampiiriks muuta, sest ta usub, et vampiirid on hingetud olevused, kellele pole kohta taevas. Bella, kelle arvamus abielust on lõhutud tema enda vanemate varajasest lahutusest, nõustub Edwardiga abielluma tingimusel, et ta veedab temaga pulmaöö kui ta on veel inimene ja alles siis muudab Edward ta vampiiriks. Alguses Edward keeldub, öeldes, et ta võib kergesti kontrolli kaotada ja Bella tahtmatult tappa. Nähes aga kui oluline see Bella jaoks on, nõustub Edward proovima, kuid alles pärast nende abiellumist.

Samal ajal jahib Victoria ikka veel Bellat, ehitades uue vampiiri armee. Kõigele lisaks võitleb Jacob Bella armastuse eest. Bellale on Jacob kui sõber, kuid hoolimata oma kihlusest Edwardiga, suudleb ta Jacobit ning mõistab, et armastab ka teda. Edward aktsepteerib Bella armastust Jacobi vastu ning hävitab edukalt Victora. Bella saab aru, et Edward on talle tema elu kõige tähtsam inimene ning teatab kihlusest ka oma isale.

### "Koidukuma"

"Koidukuma" algab Bella ja Edwardi pulmaga Cullenite kodus Forksis. Nad veedavad oma mesinädalad Esme saarel. Peagi hakkab Bellal väga halb ning ta saab aru, et ta ootab Edwardi last. Edward on šokeeritud ning kiirustab Bellaga koju Carlisle juurde, kes on arst. Carlisle kinnitab Bella rasedust. Kui rasedus hakkab Bella tervisele mõjuma, üritab Edward veenda Bellat aborti tegema, et Bella elu päästa. Kuid Bella tunneb juba sidet oma sündimata lapsega ja tahab last sünnitada. Varsti hakkab ka Edward last väga armastama, kui saab aru, et laps armastab Bellat väga ning ei taha Bellale haiget teha.

Bella peaaegu sureb sünnitamisel, kuid Edwardil õnnestub edukalt laps ilmale tuua ning muudab Bella vampiiriks, et tema elu päästa. Jacob Black saab last nähes aru, et ta on leidnud Bella tütres oma hingesugulase.

Alice näeb, et Volturi saabub nende juurde, et Cullenite perekond hävitada. Bella avastab peagi, et suudab inimeste mõtteid ja tundeid kaitsta ning kontrollida. Volturi lahkub ja Bella ning Edward saavad koos oma tütrega elada õnnelikult ja igavesti.

Bella Swani isiksus
-------------------

Bella isiksuses on valdavalt palju julgust ja lootust, mis on naisi kujundanud sajandeid. Ta kardab tagasilükkamist, südamevalu ja seda, et ta ei ole piisavalt hea. Kartustest hoolimata julgeb ta võidelda selle eest, mis teda õnnelikuks teeb. Bella on ka väga aktsepteeriv ja avatud meelega tegelaskuju. Vampiiridest koosneva Cullenite perekonna aktsepteerimine on üks näide sellest. Bella on võimeline armastama inimest sisu, mitte kaante järgi. Bellal on palju häid omadusi. Ta on lootusrikas, väga julge ja vastuvõtlik inimene.

### Kristen Stewart Bella Swani kehastajana

Filmides kehastab Bellat näitleja Kristen Stewart. Stewart kannab filmides küll värvilisi läätsesid, et saavutada Bella šokolaadipruunide silmade värv, ent silmavärvust välja arvates on Stewart ja Bella iseloomult väga sarnased, olles mõlemad tagasihoidlikud ja vaoshoitud.

Viited
------

1. ↑  Stephenie Meyer. "The Story Behind Twilight". Vaadatud 27.10.2017.
2. ↑  Stephenie Meyer. "Frequently Asked Questions:Twilight". Vaadatud 27.10.2017.
3. ↑  Stephenie Meyer (2008). *Videvik*. Tallinn: Pegasus.
4. 1 2 3  Stephenie Meyer (2008). *Noorkuu*. Tallinn: Pegasus.
5. 1 2  Stephenie Meyer (2009). *Päikesevarjutus*. Tallinn: Pegasus.
6. 1 2 3  Stephenie Meyer (2009). *Koidukuma*. Tallinn: Pegasus.
7. ↑  Renee DuShane (29.03.2012). "Bella SWan: A Strong Female Character". *Huffpost*. Vaadatud 21.11.2017.
8. ↑  "Twilight Adds Anna Kendrick, Justin Chon For Book-Turned-Movie". Originaali arhiivikoopia seisuga 25. juuli 2008.